Я 60-рэ илъэсым къащегъэжьагъэу адыгабзэм изэгъэшIэн шIэныгъэлэжь шIукIае чанэу хэлажьэхэу аублагъ. Ахэм ащыщых Даур Хьазрэт, ЗекIогъу Уцужьыкъо, Тхьаркъохъо Юныс, Тамбый Джантыгъэ, Набэкъо Нинэ, Шъхьапэцэ Минэ, Шъаукъо Аскэр, Гъыщ Нухьэ, Мэрэтыкъо Къасимэ, Аулъэ Казбек, Блэгъожъ Зулкъаринэ, Абрэдж Ачэрдан, Бырсыр Батырбый. А пстэумэ апэ иуцонышъ, ежь икIэлэегъаджэу Iэшъхьэмэфэ Даутэ зыпылъыгъэ Iофыр лъигъэкIотэнэу КIэрэщэ Зайнаб къыфэгъэзагъэ хъугъэ. Джащ тетэу тхыбзэм иящэнэрэ лъэхъан егъэжьагъэ хъугъэ.